
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός σελίδων ημερησίων εφημερίδων από 11.5,87 μέχρι 

11.6.87 . 1 

Σύσταση Δημοτικής Επιχείρησης Ανάπτυξης Δήμου Χαϊδα- 

ρίου . 2 

Έγκριση εκλογής μελών του Διοικητικού Συμβουλίου της 

Ε.Α.Β.3 

Ένταξη Δήμων και Κοινοτήτων στις προβλεπόμενες ειδικές 
ζώνες Ανάπτυξης του άρθρυ 3 παρ. 3 του Νόμου 

1262/82' ...: .4 

Διαδικασία καταβολής του φόρου προστιθέμενης αξίας των 

επενδυτικών αγορών .5 

Έναρξη λειτουργίας Οικονομικής Εφορίας Σπετσών.6 

Παράταση προθεσμίας καταβολής βεβαιωμένων χρεών προς το 
Δημόσιο.'.7 


Τροποποίηση της εγγύησης του Δημοσίου, ως προς τη διάρκεια 
που έχει παρασχεθεί με την απόφασή μας 24930/675/87 στην 


Εμπορική Τράπεζα της Ελλάδας για την έκδοσή απ’ αυτή 
κατ’ εντολή της ΕΒΟ Α.Ε. εγγυητικών επιστολών και ανέ- 
κλητης ενεγγύου πίστωσης συνολικού ποσού $ 

36.297.102,60. 8 

Παροχή της εγγύησης του Δημοσίου προς την Ιονική και Λαϊκή 
Τράπεζα της Ελλάδος για τη χορήγηση δανείου ποσού μέχρι 
δρχ. 2.000.000.000 στο ΝΑΤ για κάλυψη ταμιακών αναγκών 

του.9 

Αναβάθμιση θέσεων κλάδου γιατρών Ε.Σ.Υ.10 

Σύσταση εξήντα τεσσάρων (64) θέσεων ειδικευομένων γιατρών 

σε Νοσηλευτικά Ιδρύματα.11 

Τροποποίηση παραγράφων α, β, και γ του άρθρου ΙβΟ I του 

Κώδικα Ιπποδρομιών. ^ .. 12 

Συμπλήρωση απόφασης, «περί μεταβίβασης στο Γενικό Γραμ¬ 
ματέα, στους Ειδικούς Γραμματείς και στους υπηρεσιακούς 
παράγοντες του Υπουργείου της εξουσίας να υπογράφουν με 

«εντολή Υπουργού».13 

Απαλλαγή από την καταβολή τελών διοδίων επιβατικών αυτο¬ 
κινήτων των αναπήρων πολέμου.14 

Καθορισμός τιμολογίου αμοιβής φορτ/τών λιμένα Κορίνθου για 
φορτ/σεις αδρανών οικοδομικών υλικών με μηχανικό κλάδο 

του πλοίου ή της ξηράς.15 

Παράταση ισχύος της από 21.12.84 Σ.Σ.Ε. για τους όρους 
αμοιβής και εργασίας του προσ/κού Κατ/των Πωλήσεως 
Τροφίμων (Σούπερ Μάρκετ) Αθηνών Προαστείων .16 


Αριθ. 12652/4/2663 (1) 

Καθορισμός σελίδων ημερησίων εφημερίδων από 11.5.87 μέχρι 

11.6.87. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξειςτου Ν.Δ. 216/74 «περί συστάσεως Υπουργείου 
Προεδρίας Κυβερνήσεως». 

2. Τις διατάξεις του Π.Δ. 381/77 «περί Οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου 
και Πληροφοριών» όπως τροποποιήθηκε και συμπληρώθηκε μετα- 

$ γενέστερα. * 

3. Τις διατάξεις του άρθρου 6 του Ν. 1436/84 «περί σύστασης 
Εμπορ. Παρεμβατικού Οργανισμού και μερικές άλλες διατάξεις» σε 
συνδυασμό με την 3254/Η/676/5.2.87 απόφαση «περί παράτασης 
της ισχύος των διατάξεων του Ν. 1436/84». 

4. Τις διατάξεις του άρθρου 3 του Α.Ν. 582/1945. 

5. Την 24309/Γ/78 απόφαση του Υφυπουργού Τύπου «περί 
προϋποθέσεων χορηγήσεως ατέλειας χάρτου». 

6. Την 35349/Η/8254/31.12.86 απόφαση του Υπουργού Προε¬ 
δρίας «περί καθορισμού σελίδων ημερησίων εφημερίδων που εκδί- 
δονται στους νομούς Αττικής, Πειραιώς και Θεσ/νίκης». 

7. Τις αυξημένες εκδοτικές ανάγκες των ημερησίων πολιτικών 
εφημερίδων λόγω δημοσίευσης ισολογισμών Α.Ε. και ΕΠΕ και 
προσκλήσεων Γενικών Συνελεύσεων Α.Ε. 

8. Την ΓΥ/656/11.2.87 απόφαση «περί ανάθεσης αρμοδιοτήτων 
του Υπουργού Προεδρίας της Κυβερνήσεως στον Υφυπουργό 
Προεδρίας της Κυβέρνησης Γιάννη Καψή», αποφασίζουμε: 

1. Για το χρονικό διάστημα από 11.5.87 μέχρι και 11.6.87 και 
για να παρασχεθεί στις ημερήσιες πολιτικές εφημερίδες η δυνατότη¬ 
τα αντιμετώπισης αυξημένων εκδοτικών αναγκών λόγω δημοσίευ¬ 
σης ισολογισμών ΑΕ και ΕΠΕ και προσκλήσεων Γενικών Συνελεύ¬ 
σεων ΑΕ καθορίζουμε ανώτατο όριο αριθμού σελίδων πέρα από το 
καθοριζόμενο στην απόφασή μας 35349/Η/8254/31.12.86 ως εξής: 

α) Για της ημερήσιες Πολιτικές εφημερίδες Αθήνας που εκδίδο- 
νται σε κανονικό σχήμα, ανεξάρτητα από την επιφάνειά τους σε 
τετραγωνικά εκατοστά, πρόσθετη συνολική επιφάνεια 20 σελίδων. 

β) Για τις εφημερίδες που εκδίδονται σε σχήματα διαφορετικά, 
μικρότερα από το κλασσικό, ανάλογη πρόσθετη επιφάνεια που ο 
υπολογισμός της θα γίνεται με βάση τη σελίδα κλασσικού σχήμα¬ 
τος 0,43x0,63. 

2. Κατά τα λοιπά ισχύουν οι διατάξεις της με τον αριθμό 

35349/Η/8254/31.12.86 Υπουργικής Απόφασης. , ί 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σέως. 

Αθήνα, 11 ΜαΓου 1987 

Ο ΥΦΥΠΟΥΡΓΟΣ 
ΓΙΑΝΝΗΣ ΚΑΨΗΣ 


Αριθ. 24299 _ (2) 

Σύ στάση Δημοτικής Επιχείρησης Ανάπτυξης Δήμου Χαϊδαρίου. 

Ο ΤΠΟΤΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 246 του Π.Δ. 76/85 (Δη¬ 
μοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.4.1984 που δημοσιεύτηκε στο 244/19.4.84 ΦΕΚ τ. Β'. 

3. Τις αποφάσεις του Δημοτικού Συμβουλίου Χαϊδαρίου του Νο¬ 
μού Αττικής με αριθμούς 71 και 76/87, αποφασίζουμε: 

1. Συνιστάται στο Δήμο Χαϊδαρίου του Νομού Αττικής Δημοτική 
Επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑ¬ 
ΠΤΥΞΗΣ ΔΗΜΟΥ ΧΑΪΔΑΡΙΟΥ (ΔΕΑΔΧ)» ως ίδιο νομικό πρό¬ 
σωπο ιδιωτικού δικαίου το οποίο διέπεται από τις διατάξεις των άρ¬ 
θρων 246 έως 253, 256, 260 και 272 του Π.Δ. 76/85 (Δημοτικός 
και Κοινοτικός Κώδικας). 

2. Σκοπός της Επιχείρησης είναι: 1) Η κοινωνική και πολιτιστική 
ανάπτυξη του Χαϊδαιρού με ειδικότερους στόχους τη δημιουργία και 
της απαραίτητης πολιτιστικής υποδομής και την κατάρτιση και υλο¬ 
ποίηση προγραμμάτων στον εκπαιδευτικό και επιμορφωτικό τομέα, 
ώστε να εξασφαλιστεί η διάδοση και η ανάπτυξη της καλλιτεχνικής 
παιδείας και δημιουργίας στους τομείς της μουσικής, του χορού, των 
εικαστικών τεχνών κ.λπ. 2) Η ανάπτυξη της συνεργασίας με τους πο¬ 
λιτιστικούς φορείς και τα ερασιτεχνικά συγκροτήματα της πόλης. 3) 
Η κατασκευή και διαχείριση χώρων κοινωνικών και πολιτιστικών 
λειτουργιών καθώς και η διαχείριση ειδικών τουριστικών εγκατα¬ 
στάσεων και η χρησιμοποίησή τους για πολιτιστικές και ψυχαγωγι¬ 
κές εκδηλώσεις. 

3. Η Επιχείρηση διοικείται από ενδεκαμελές (11) Διοικητικό 
Συμβούλιο που τα μέλη του ορίζονται μαζί με αναπληρωτές από το 
Δημοτικό Συμβούλιο. 

Από τα μέλη του Διοικητικού Συμβουλίου πέντε (5) είναι αιρετοί 
εκπρόσωποι του Δήμου Χαϊδαρίου, ένας είναι εκπρόσωπος της Ένω¬ 
σης Γονέων του Δήμου και τα υπόλοιπα τέσσερα (4) μέλη είναι δημό¬ 
τες ή κάτοικοί του.που έχουν πείρα ή γνώσεις σχετικές με το αντικεί¬ 
μενο της επιχείρησης. Στα μέλη του Διοικητικού Συμβουλίου προστί¬ 
θεται και εκπρόσωπος των εργαζομένων (χωρίς αλλαγή της συστατι¬ 
κής πράξης) όταν η επιχείρηση απασχολεί περισσότερους από είκοσι 
εργαζόμενους. 

4. Η διάρκεια της Επιχείρησης είναι αορίστου χρόνου και αρχίζει 
από τη δημοσίευση της απόφασης αυτής στην Εφημερίδα της Κυβερ- 
νήσεως. 

5. Έδρα της Επιχείρησης είναι ο Δήμος Χαϊδαρίου του Νομού 
Αττικής. 

6. Τα περιουσιακά στοιχεία που διαθέτει ο Δήμος στην επιχείρηση 
όπως αΑοτιμήθηκαν σύμφωνα με τις διατάξεις του άρθρου 9 του Ν. 
2190/20 είναι: 

α) Η κυριότητα περιπτέρου — αναψυκτηρίου στην πλατεία Δημο¬ 
κρατίας εμβαδού 130 τ.μ. μαζί με περιβάλλοντα χώρο 273,12 τ.μ. 
σύμφωνα με το τοπογραφικό' διάγραμμα του μηνός Απριλίου του έ¬ 
τους 1984 που συντάχθηκε από τον Αρχιτέκτονα Μηχανικό Δ. Πα- 
ρασκευά με στοιχεία ΑΒΓΔΕΖΗΘΙΚΛΜΝΞΟΠΑ συνολικής 
αξίας 10.716.000 δρχ. 

β) Η κυριότητα κτιρίου στο χώρο ΠΑΛΑΤΑΚΙ, εμβαδού 114 τ.μ. 
μαζί με τον περιβάλλοντα χώρο 307,84 τ.μ. σύμφωνα με το τοπο¬ 
γραφικό διάγραμμα του μηνός Απριλίου του έτους 1987 που συντά¬ 


χθηκε από τον Αρχιτέκτονα Μηχανικό Δ. Παρασκευά με τα στοιχεία 
ΑΒΓΔΕΖΗΘΙΚΑ συνολικής αξίας 11.041.120 δρχ. 

7. Ο Δήμος Χαϊδαρίου διαθέτει την επιχείρηση χρηματικό ποσό 
δρχ. 8.000.000 ως αρικό κεφάλαιό της. 

8. Πόροι της Επιχείρησης είναι: τα έσοδα από δικαιώματα εγ¬ 
γραφών, από δίδακτρα των σχολών από εισπράξεις των αναψυκτη- 
ρίων και γενικά από την άσκηση της δραστηριότητάς της, οι πρόσο¬ 
δοι από την περιουσία της, δάνεια κληρονομιές, εισφορές, δωρεές και 
λοιπά επιχορηγήσεις. 

9. Η επιχείρηση διαλύεται: 

α) με απόφαση του δημοτικού συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών 

β) όταν λήξει χωρίς να παραταθείη διάρκεια της Επιχείρησης και 

γ) σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται 
από εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, 
εισπράττονται οι απαιτήσεις ρευστοποιείται η περιουσία και πληρώ¬ 
νονται τα χρέη της Επιχείρησης. 

Το υπόλοιπο περιέχεται στο Δήμο Χαϊδαρίου. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της 
Επιχείρησης, διέπονται από τις σχετικές με τις δημοτικές και κοινο¬ 
τικές επιχειρήσεις διατάξεις του Π.Δ. 76/85 Δ.Κ.Κ. και την με αριθ¬ 
μό 25027/9.4.84 απόφαση του Υπουργού Εσωτερικών, που δημο- 
σιεύθηκε στο ΦΕΚ 244/19.4.84 τ. Β'. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 Μαΐου 1987 

Ο ΥΦΥΠΟΥΡΓΟΣ 
ΒΑΣ. ΠΑΠΑΓΙΑΝΝΗΣ 


Αριθ, Φ. 900/453328 /Σ. 808 (3) 

' Εγκριση εκλογής μελών του Διοικητικού Συμβουλίου της Ε.Α.Β. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α. Το άρθρο 1 παρ. 8 του Ν. 43/1975 «περί ιδρύσεως Εθνικής 
Βιομηχανίας Αεροπορικού Υλικού». 

β. Τα άρθρα 9 παρ. 2, 3 και 5, 11 παρ. 1 του Καταστατικού της 
Ελληνικής Αεροπορικής Βιομηχανίας (ΦΕΚ ΑΕ—ΕΠΕ 333/4.3.76). 

γ. Την απόφαση Φ. 470/54/21522/24.10.86 του Υφυπουργού 
Εθνικής Άμυνας. 

δ. Την από 27.10.86 απόφαση της έκτακτης Γενικής Συνέλευσης 
των Μετόχων της ΕΑΒ Α.Ε. 

'ε. Την απόφαση 072.1/1/Γ 511/8.5.86 του Αντιπροέδρου της 
Κυβέρνησης και Υπουργού Εθνικής Άμυνας στον Υφυπουργό Εθνικής 
Άμυνας (ΦΕΚ 320/13.5.1986 Τ.Β.), αποφασίζουμε: 

Εγκρίνουμε την από το Διοικητικό Συμβούλιο της ΕΑΒ εκλογή ως 
μελών αυτού των Δημητρίου Ζαχαριάδη και Μιχαήλ Ντεμούαη σε 
αντικατάσταση των παραιτηθέντων Δ. Δαμιανού και Γ. Κανδαλέπα 
για τον υπόλοιπο χρόνο της θητείας. 

Η παρούσα να δημοσιευθεί στην Εφημερίδα της Κυβέρνησης. 

Αθήνα, 30 Μαρτίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΕΘΝ. ΟΙΚΟΝΟΜΙΑΣ 

Θ. ΣΤΑΘΗΣ Κ. ΣΗΜΙΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΠΑ/1183 (4) 

Ενταξη Δήμων καί Κοινοτήτων στις προβλεπόμενες ειδικές ζώνες 
Ανάπτυξης του άρθρυ 3 παρ. 3 του Νόμου 1262/82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων 
ενίσχυσης Οικονομικής και Περιφερειακής ανάπτυξης της Χώρας και 
τροποποίηση Συναφών Διατάξεων» και ειδικώτερα τις παραγράφους 
1, 2, 3 του άρθρου 3 και παρ. 1 του άρθρου 11 αυτού του Νόμου. 

2. Τις διατάξεις του Π.Δ. 816/77 «περί Οργανισμού του Υπουρ¬ 
γείου Συντονισμού». 

3. Τον Ν. 1558/85 βάσει του οποίου διαρθρώθηκε το Υπουργικό 
Συμβούλιο και την με αριθμ. ΔΙΟΝΟΣΕ 207/13.2.87 (ΦΕΚ 
81/Τ.Β/13.2.87) κοινή απόφαση του Πρωθυπουργού και του Υπουρ¬ 
γού Εθνικής Οικονομίας για «ανάθεση αρμοδιοτήτων στον Υφυπουρ¬ 
γό Εθνικής Οικονομίας Αντώνη Γεωργιάδη». 

4. Την ανάγκη άσκησης Πολιτικής Περιφ/κής Ανάπτυξης στα 
πλαίσια του γενικότερου αναπτυξιακού Προγραμματισμούτης Χώ¬ 
ρας. 

5. Τις προτάσεις των Περιφερειακών Οργάνων Προγραμματι¬ 
σμού, αποφασίζουμε: 

1. Ότι εντάσσονται στις ειδικές ζώνες που προβλέπονται από το 
άρθρο 3 παρ. 3 του Ν. 1262/82 οι παρακάτω Δήμοι και Κοινότητες 
της επαρχίας Τροιζηνίας: 

ΔΗΜΟΙ 

1. Λουτροπόλεως Μεθάνων 

2. Πόρου 

ΚΟΙΝΟΤΗΤΕΣ 

1. Άνω Φαναριού 

2. Γαλατά 

3. Δρυόπης 

4. Καρατζά 

5. Κουνουπίτσης 

6. Κυψέλης Μεθάνων 

7. Μεγαλοχωρίου 

8. Τακτικουπόλεως 

9. Τροιζήνος 

Στις επιχειρήσεις του άρθρου 2 παρ. 1 του Ν. 1262/82 που εγκα¬ 
θίστανται μέσα στα όρια των παραπάνω Δήμων και Κοινοτήτων δί¬ 
δονται τα κίνητρα της επόμενης περιοχής δηλαδή της περιοχής Γ'. 

2.' Η παρούσα να δημοσιευθεί στην Εφημερίδα της Κυβερνήσεως. 

Αθήνα, 11 ΜαΓου 1987 

ΥΦΥΠΟΥΡΓΟΣ ΟΙ ΥΠΟΥΡΓΟΙ 
ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

Α. ΕΕΩΡΓΙΑΔΗΣ Δ. ΤΣΟΒΟΛΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
Ε. ΚΟΥΛΟΥΜΠΗΣ 


Αριθ. 2869/2389 (5) 

Διαδικασία καταβολής του φόρου προστιθέμενης αξίας των επενδυτι¬ 
κών αγορών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 
Έχοντας υπόψη: 

I. Τις διατάξεις των άρθρων 23, 24, 26, 27 και 58 του Ν. 
1642/1986 «για την εφαρμογή του φόρου προστιθέμενης αξίας και 
άλλες διατάξεις» όπως αυτός τροποποιήθηκε συμπληρώθηκε και 
ισχύει. 


2. Την ανάγκη παροχής διευκολύνσεων για την πραγματοποίηση 
επενδύσεων, αποφασίζουμε: 

1. Ο φόρος προστιθέμενης αξίας που αναλογεί στην εισαγωγή ή 
την αγορά στο εσωτερικό καινούριου μηχανολογικού και λοιπού εν 
γένει εξοπλισμού που πραγματοποιείται από βιομηχανικές, βιοτεχνι¬ 
κές, μεταλλευτικές, λατομικές και ξενοδοχειακές επιχειρήσεις, καθώς 
και από αγροτικές επιχειρήσεις που έχουν ενταχθεί (υποχρεωτικά ή 
προαιρετικά) στο κανονικό καθεστώς του Φ.Π.Α. καταβάλλεται από 
τον ίδιο τον επενδυτή (εισαγωγέα — αγοραστή) με την πρώτη προ- . 
σωρινή δήλωση που υποβάλλεται μετά την εισαγωγή ή'αγορά, σύμ¬ 
φωνα με τις διατάξεις του άρθρου 31 του Ν. 1642/86 και με την δια¬ 
δικασία που προβλέπεται πιο κάτω. 

Στην έννοια του παραπάνω εξοπλισμού περιλαμβάνονται κυρίως 
τα μηχανήματα, εξαρτήματα και λοιπά όργανα, καθώς και τα | 
ανταλλακτικά αυτών εφόσον εισάγονται ή αγοράζονται μαζί με τα :■ 
μηχανήματα ή λοιπά όργανα. Επίσης, στην έννοια του παραπάνω 
εξοπλισμού περιλαμβάνονται και τα θερμοκήπια, θερμαινόμενα ή μη 
καθώς και τα μηχανήματα, εξαρτήματα μεταλλικές και ξύλινες κα¬ 
τασκευές και λοιπά όργανα που συγκροτούν θερμαινόμενα ή μη θερ¬ 
μοκήπια. 

2. Ο επενδυτής που πρόκειται να εισάγει ή αγοράσει στο εσωτερι¬ 
κό τα πιο πάνω επενδυτικά αγαθά, υποβάλλει στον αρμόδιο για την 
επιβολή του Φ.Π.Α. οικονομικό έφορο, αίτηση με την οποία ζητάει έ¬ 
γκριση για εισαγωγή ή αγορά χωρίς την καταβολή του αναλογού- 
ντος φόρου προστιθέμενης αξίας. Στην αίτηση αυτή ο επενδυτής επι¬ 
συνάπτει τα πιο κάτω δικαιολογητικά. 

α) Αναλυτικό πίνακα εις διπλούν κατά τελωνείο ή προμηθεύτρια 
επιχείρηση, στον οποίο αναγράφει τα αγαθά τα οποία πρόκειται να 
εισάγει ή να αγοράσει στο εσωτερικό, την ποσότητα και την αξία αυ¬ 
τών, το αρμόδιο τελωνείο εισαγωγής ή το ονοματεπώνυμο ή επωνυ¬ 
μία και τη διεύθυνση της προμηθεύτεριας επιχείρησης όταν πρόκειται 
για αγορά στο εσωτερικό, καθώς και τον Α.Φ.Μ. και την αρμόδια οι¬ 
κονομική εφορία της επιχείρησης αυτής. 

β) Υπεύθυνη δήλωση του Ν. 1599/1986 στην οποία δηλώνεται 
υπεύθυνα ότι ο αϊτών είναι επενδυτής που σκοπεύει να ιδρύσει, επε¬ 
κτείνει ή να εκσυγχρονίσει βιομηχανική, βιοτεχνική, μεταλλευτική, 
λατομική, ξενοδοχειακή ή αγροτική επιχείρηση, ο τόπος εγκατάστα¬ 
σης της επιχείρησης, ότι δεν πρόκειται για απαλλασσόμενη από τον 
Φ.Π.Α. επιχείρηση και ότι τα αγαθά που περιγράφονται στον ανω¬ 
τέρω πίνακα είναι απαραίτητα για την πραγματοποίηση της επένδυ- 
σης. 

γ) Προκειμένου για θερμοκήπια ή υλικά που ενσωματώνονται 
στα θερμοκήπια, υποβάλλει επιπλέον βεβαίωση της Δ/νσης Δενδρο- 
κηπευτικής του Υπουργείου Γεωργίας ή των κατά περίπτωση εξου¬ 
σιοδοτημένων περιφερειακών υπηρεσιών του ΥπουργείουΓεωργίας, 
με την οποία βεβαιώνεται ότι υπάρχει άδεια σκοπιμότητας εγκατά¬ 
στασης θερμοκηπίου στο όνομα του αιτούντος και ότι τα αγαθά που 
αναφέρονται στον ανωτέρω πίνακα, προορίζονται να συγκροτήσουν 
θερμοκήπιο και 

δ) βεβαίωση της αρμόδιας κατά περίπτωση αρχής για τυχόν υπο¬ 
βολή αίτησης ή τυχόν υπαγωγή σε αναπτυξιακό νόμο ή άλλο καθε¬ 
στώς εθνικής ή κοινοτικής ενίσχυσης της επένδυσης. 

3. Ο Οικονομικός Έφορος, αφού διαπιστώσει ότι πρόκειται για 
επιχείρηση της παρ. 1, η οποία έχει εγγραφεί στο μητρώο των υπο¬ 
κειμένων στο Φ.Π.Α., χορηγεί βεβαίωση για τη συνδρομή των 
προϋποθέσεων παράδοσης στον αιτούντα χωρίς φόρο προστιθέμενης 
αξίας των αγαθών, που αναγράφονται στον ανωτέρω πίνακα, επισυ¬ 
νάπτοντας σ’ αυτήν θεωρημένο αντίτυπο του πίνακα αυτού. Η βε¬ 
βαίωση αυτή προσαρτάται στο σχετικό τελωνειακό παραστατικό ή 
κατά περίπτωση στο στέλεχος του τιμολογίου του προμηθευτή. 

4. Το αρμόδιο τελωνείο, στο οικείο παραστατικό θα χρεώσει τον 
αναλογούντα Φ.Π.Α., τον οποίο όμως δεν θα εισπράξει, αναγράφο¬ 
ντας σ’ αυτό την ένδειξη « Ο ΑΝΑΛΟΓΩΝ ΦΠΑ ΘΑ ΚΑΤΑΒΛΗ- 

, ΘΕΙ ΜΕ ΤΗΝ ΠΡΟΣΩΡΙΝΗ ΔΗΛΩΣΗ ΤΟΥ ΕΠΕΝΔΥΤΗ ΒΑΣΕΙ 
' ΤΗΣ ΑΠΟΦΑΣΗΣ Π. 2869/2389/4.5.87». 

Αντίγραφο του παραστατικού αυτού αποστέλλει στην οικονομική 
εφορία, η οποία έχει εκδόσει την ανωτέρω βεβαίωση. 

Αντίστοιχα, η προμηθεύτρια επιχείρηση θα εκδόσει τιμολόγιο ή τι¬ 
μολόγιο πώλησης—δελτίο αποστολής, στο οποίο θα χρεώσει τον ανα¬ 
λογούντα ΦΠΑ, τον οποίο δεν θα εισπράξει, αναγράφοντας σ’ αυτό 
την ένδειξη «ΔΕΝ ΕΙΣΠΡΑΤΤΕΤΑΙ ΦΠΑ - ΥΠΟΧΡΕΟΣ. ΓΙΑ 
ΤΗΝ ΚΑΤΑΒΟΛΗ ΤΟΥ ΕΙΝΑΙ Ο ΑΓΟΡΑΣΤΗΣ ΜΕ«ΤΗΙ)Μ®Φ'- 
ΣΩΡΙΝΗ ΔΗΛΩΣΗ ΒΑΣΕΙ ΤΗΣ ΑΠΟΦΑΣΗΣ · II. 
2869/2389/4.5.87». 

. 5. 0 αγοραστής — επενδυτής υποχρεούται να προσκομίσει στον 
φίκ.@νομικό έφορο, που έχει εκδόσει την ανωτέρω βεβαίωση, αντί- 
^§$0 του τιμολογίου που εξέδωσε η προμηθεύτρια επιχείρηση εντός 
ρ$ί®ς από-Ϋήν ημερομηνία έκδοσής του. 

6. Η αξία των αποκτηθέντων με την διαδικασία αυτή επενδυτι¬ 
κών αγαθών προσαυξάνει την αξία τόσο των φορολογητέων εκροών 
όσο και των εισροών της φορολογικής περιόδου κατά την οποία απο¬ 
κτήθηκαν. Ο αναλογών φόρος προστιθέμενης αξίας προσαυξάνει τόσο 
τον φόρο εκροών όσο και τον φόρο εισροών της ίδιας φορολογικής 
περιόδου. 

Αν η επιχείρηση δεν έχει πλήρες δικαίωμα έκπτωσης του φόρου 
εισροών, το προς έκπτωση ποσό του φόρου, προσδιορίζεται σύμφωνα 
με τις διατάξεις του άρθρου 24 του Ν. 1642/1986. 

7. Ο αρμόδιος οικονομικός έφορος παρακολουθεί την εκτέλεση 
των εργασιών και διενεργεί έλεγχο για να διαπιστώσει, αν τα επεν¬ 
δυτικά αγαθά που αποκτήθηκαν χωρίς ΦΠΑ, έχουν εγκατασταθεί 
στον τόπο που δηλώθηκε ότι δεν πωλήθηκαν, και ότι έχουν σωστά 
καταχωρηθεί και περιληφθεί στην προσωρινή δήλωση της συγκεκρι¬ 
μένης φορολογικής περιόδου. 

8. Ο επενδυτής (εισαγωγές — αγοραστής) υποχρεούται να γνω¬ 
στοποιήσει στον αρμόδιο οικονομικό έφορο το χρόνο έναρξης χρησι¬ 
μοποίησης των επενδυτικών αυτών αγαθών, το βραδύτερου εντός 
δέκα (10) ημερών από την έναρξη. 

9. Σε περίπτωση πώλησης των επενδυτικών αγαθών που αποκτή¬ 
θηκαν, χωρίς ΦΠΑ πριν από τη χρησιμοποίησή τους, ο επενδυτής (ει¬ 
σαγωγέας — αγοραστής) υποχρεούται να καταβάλει στο Δημόσιο το 
φόρο προστιθέμενης αξίας που αναλογεί στην πώληση αυτή, καθώς 
και πρόστιμο ίσο με το πενήντα στα εκατό (50%) του φόρου που 
αναλογούσε στην εισαγωγή ή την αγορά στο εσωτερικό των επενδυ¬ 
τικών αγαθών. 

10. Η απόφασή μας Π. 1489/1465/87 παύει να ισχύει από 10ης 
ΜαΤου 1987. Η διαδικασία επιστροφής που προβλέπεται από την 
ανωτέρω απόφαση, εξακολουθεί να εφαρμόζεται προκειμένου για ει¬ 
σαγωγές ή αγορές στο εσοιτερικό επενδυτικών αγαθών, για τις 
οποίες το οικείο παραστατικό (διασάφιση ή τιμολόγιο) εκδόθηκε πριν 
από την 10η Μαίου 1987. 

11. Η απόφαση αυτή, που ισχύει αΛό την 5η Μαίου 1987, να δη- 
μοσιευθεί στην Εφημερίδα της Κυβερνήσεως και να κυρωθεί με νόμο. 

Αθήνα, 4 Μαίου 1987 
ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΔΗΜ. ΤΣΟΒΟΛΑΣ ΙΩΑΝ. ΠΟΤΤΑΚΗΣ 


Αριθ. Ε.6852/3557 (6) 

' Εναρξη λειτουργίας Οικονομικής Εφορίας Σπετσών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις α) της παρ. 2 του άρθρου 24 του Νόμου 
828/1978 «περί λήψης μέτρων διά την περιστολήν της Φοροδιαφυ¬ 
γής και άλλων τινών συναφών διατάξεων» και β) του άρθρου 2 του 
ΓΙ.Δ. 429/86 «Σύσταση Οικονομικής Εφορίας και ρύθμιση συναφών 
θεμάτων». 

2. Την ανάγκη έναρξης λειτουργίας της ανωτέρω Υπηρεσίας, 
αποφασίζουμε: 

1. Ορίζουμε όπως η Οικονομική Εφορία Σπετσών αρχίσει να λει¬ 
τουργεί από 18.5.87. 

2. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Μαίου 1987 


Ο ΥΠΟΥΡΓΟΣ 
ΔΗΜΗΤΡΗΣ ΤΣΟΒΟΛΑΣ 


Αριθ. 44606/Φ,ΠΑΡ. (7) 

Παράταση προθεσμίας καταβολής βεβαιωμένων χρεών προς το Δη¬ 
μόσιο. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/82, για παράταση, σε 
εξαιρετικές περιπτώσεις, των προθεσμιών καταβολής χρεών προς το 
Δημόσιο και τρίτους που εισπράττονται από τα Δημόσια Ταμεία. 

2. Το γεγονός, ότι από έκρηξη μηχανισμών δημιουργήθηκε πρό¬ 
βλημα λειτουργίας των Δημοσίων Ταμείων Α' Κεφαλαίου Αθηνών, 
Β' Εισπράξεων Αθηνών, Ενσήμων Αθηνών και Γενικών Εσόδων 
Αθηνών. 

3. Την ανάγκη διευκόλυνσης των φορολογουμένων που έχουν βε¬ 
βαιωμένες οφειλές στα παραπάνω Δημόσια Ταμεία, αποφασίζουμε: 

Παρατείνουμε μέχρι 4 Μαίου 1987 τις προθεσμίες για την κατα¬ 
βολή βεβαιωμένων ,στα Δημόσια Ταμεία Α' κεφαλαίου Αθηνών, Β' 
Εισπράξεων Αθηνών, Ενσήμων Αθηνών και Γενικών Εσόδων Αθη¬ 
νών, Χρεών προς το Δημόσιο και τρίτους, που έληξαν στις 30.4.87. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 4 Μαίου 1987 

Ο ΥΠΟΥΡΓΟΣ 
ΔΗΜΗΤΡΗΣ ΤΣΟΒΟΛΑΣ 


Αριθ, 40892/1098 (8) 

Τροποποίηση της εγγύησης του Δημοσίου, ως προς τη διάρκεια που 
έχει παρασχεθεί με την απόφασή μας 24930/675/87 στην Εμπο¬ 
ρική Τράπεζα της Ελλάδας για την έκδοση απ’ αυτή κατ’ εντολή 
της ΕΒΟ Α.Ε. εγγυητικών επιστολών και ανέκλητης ενεγγύου πί¬ 
στωσης συνολικού ποσού 8 36.297.102,60. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/67 και του άρθρου 8 
του Ν. 1266/82. 

2. Την απόφασή μας 24930/675/11.3.1987 με την οποία πα¬ 
ρασχέθηκε η εγγύηση του Δημοσίου προς Εμπορική Τράπεζα της Ελ¬ 
λάδας για την έκδοση απ’ αυτή, κατ’ εντολή της ΕΒΟ Α.Ε. εγγυητι¬ 
κών επιστολών και ανέκλητης ενέγγυου πίστωσης συνολικού ποσού 
8 36.297.102,60. 

3. Το έγγραφο της Εμπορικής Τράπεζας της Ελλάδας Α.Ε. αριθ. 
922/317/14.4.87 με το οποίο ζητείται η τροποποίηση της διάρκειας 
α) της εγγυητικής επιστολής καλής εκτέλεσης υπέρ της Τράπεζας 
ΗΑΡΙϋΑΙΝ ΒΑΝΚ της Βαγδάτης ποσού II.8.ϋ. 3.037.500 και β) 
της ανέκλητης ενέγγυου πίστωσης υ.8.ϋ. 12.912.102,60 υπέρ του 
οίκου ΕΒ.ΒΕΚ Ιταλίας, όπως αναλυτικώτερα αναφέρεται σ’ αυτό. 

4. Το έγγραφο της ΕΒΟ αριθ. ΤΓ/χμ./933/23.4.87 με το οποίο 
ζητείται η τροποποίηση της απόφασής μας αριθ. 
24930/675/11.3.87, σύμφωνα με τους όρους της προαναφερόμενης 
επιστολής της Εμπορικής Τράπεζας της Ελλάδος. 

5. Την κοινή απόφαση του Πρωθυπουργού και του Υπουργού των 
Οικονομικών αριθ. 2389/13.2.87 για «Ανάθεση αρμοδιοτήτων στον 
Υφυπουργό Οικονομικών Σπ. Καλούδη, αποφασίζουμε: 

Τροποποιούμε την απόφασή μας αριθ. 24930/675/11.3.1987 με 
την οποία παρασχέθηκε η εγγύηση του Δημοσίου στην Εμπορική 
Τράπεζα της Ελλάδος ΑΕ για την έκδοση απ’ αυτή, κατ’ εντολή της 
ΕΒΟ ΑΕ, εγγυητικών επιστολών και ανέκλητης ενέγγυου πίστωσης 
συνολικού ποσού 8 36.297.102,60 ως προς τη διάρκεια και ορίζουμε 
τα εξής: 

α) Η εγγυητική επιστολή καλής εκτέλεσης υπέρ της Τράπεζας 
ΗΑΡΙϋΑΙΝ ΒΑΝΚ της Βαγδάτης ποσού 11.8.0. 3.037.500 θα έχει 
διάρκεια μέχρι ενός έτους και με δικαίωμα της ΗΑΕΙϋΑΙΝ ΒΑΝΚ 
να την παρατείνει για όσο χρόνο χρειάζεται για την ολοκλήρωση της 
εκτέλεσης της πιστώσεως εκ μέρους της ΕΒΟ και 

β) Η ανέκλητη ενέγγυος πίστωση υ.δ.ϋ. 12.912.102,60 με δι¬ 
καιούχο τον οίκο ΕΕΒΕΡ1 Ιταλίας θα έχει διάρκεια μέχρι 40 μηνών 
και όσων ενδεχομένως παρατάσεων χορηγηθούν από την Εμπορική 
Τράπεζα της Ελλάδος κατ’ εντολή .της ΕΒΟ. 

Κατά τα λοιπά, ισχύει η ανωτέρω αναφερόμενη απόφασή μας ως 
έχει. 

Η απόφαση αυτή, να δημοσιευθεί στην Εφημερίδα της Κυβερνή- 
σεως. 

Αθήνα, 4 ΜαΓου 1987 

Ο ΥΦΥΠΟΥΡΓΟΣ 
ΣΠ. ΚΑΛΟΥΛΗΣ 


Αριθ. 43644/1263 (9) 

Παροχή της εγγύησης του Δημοσίου προς την Ιονική και Λαϊκή Τρά¬ 
πεζα-της Ελλάδος για τη χορήγηση δανείου ποσού μέχρι δρχ. 

2.000.000.000 στο ΝΑΤ για κάλυψη ταμιακών αναγκών του. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 και το άρθρο 8 του Ν. 
1266/82. 

2. Την αριθ. 995/24.3.87 πράξη του Διοικητή της Τράπεζας της 
Ελλάδος με την οποία εγκρίθηκε η δανειοδότηση του Ναυτικού Απο¬ 
μαχικού Ταμείου μέχρι συνολικού ποσού έξι δισεκατομμυρίων πε- 
ντακοσίων εκατομμυρίων (6.500.000.000) δρχ. για κάλυψη ταμια¬ 
κών αναγκών του. 

3. Το έγγραφο της Ιονικής και Λαϊκής Τράπεζας Ελλάδος από 
30.4.1987, στο οποίο αναφέρονται οι όροι και οι προϋποθέσεις με τις 
οποίες θα χορηγηθεί από αυτήν δάνειο στο ΝΑΤ, ποσού 
2.000.000.000 δρχ. 

4. Το απόσπασμα Πρακτικών 19ης Συν/σης του Διοικητικού Συμ¬ 
βουλίου του ΝΑΤ της 30.4.87 με την οποία εγκρίθηκε ο ανωτέρω 
δανεισμός και έγιναν αποδεκτοί οι όροι της χορήγησής του. 

5. Τα έγγραφα του Υπουργείου Εμπορικής Ναυτιλίας αριθ. 
30012/3487/5.1.87 και 30013/3519/5.1.87 με τα οποία εγκρίθηκε 
η δανειοδότηση του ΝΑΤ με συνολικό ποσό δρχ. 37 δισ. για κάλυψη 
του ελλείματος του κλάδου σύνταξης του ΝΑΤ και του Ταμειακού 
ελλείματος του ΚΑΑΝ του έτους 1987 στο οποίο περιλαμβάνεται και 
το εν λόγω δάνειο. 

6. Το αριθ. 32525/1915/30.4.87 έγγραφο του ΝΑΤ με το οποίο 
ζητά την παροχή της εγγύησης του Δημοσίου για την κάλυψη του 
ανωτέρω δανείου. 

7. Την κοινή απόφαση του Πρωθυπουργού και Υπουργού Οικονο¬ 
μικών αριθμ. 2389/13.2.87 για «ανάθεση αρμοδιοτήτων» στον Υφυ¬ 
πουργό Οικον. Σπ. Καλούδη, αποφασίζουμε: 

Παρέχουμε την εγγύηση του Δημοσίου στην Ιονική και Λαϊκή 
Τράπεζα της Ελλάδος για τη δανειοδότηση του Ναυτικού Απομαχι¬ 
κού Ταμείου (ΝΑΤ) με τη μορφή πίστωσης με ανοικτό (αλληλόχρεο) 
λογαριασμό μέχρι του ποσού των δύο δισεκατομμυρίων 
(2.000.000.000) δρχ. για την κάλυψη Ταμειακών αναγκών του 
(πληρωμή συντάξεων μηνός Μαϊου 1987). 

Το Δημόσιο παραιτείται από την εφαρμογή και τις ενστάσεις των 
άρθρων 855 και 867 και διατηρεί τα δικαιώματα και τις ενστάσεις 
που απορρέουν από τα άρθρα 853, 858, 862 και 863 του ΑΚ, 

Η χορήγηση και η εξυπηρέτηση του δανείου θα γίνει με τους όρους 
που αναφέρονται στην αριθ. 995/24.3.87 Πράξη του Διοικητή της 
Τράπεζας της Ελλάδος και στο από 30.4.87 έγγραφο της Ιονικής και 
Λαϊκής Τράπεζας της Ελλάδος. 

Με την απόφαση αυτή, αναλαμβάνουμε την υποχρέωση να κατα¬ 
βάλλουμε στην δανείστρια Τράπεζα κάθε χρεωστικό υπόλοιπο, πλέον 
τόκων που θα προκύψει βάσει του τηρούμενου λογαριασμού και μέσα 
σε δύο (2) μήνες από την ημερομηνία του κλεισίματος της σύμβασης 
(δώδεκα 12) μήνες από τη χορήγηση), μετά την προηγούμενη βε¬ 
βαίωση των ποσών αυτών, στο οικείο Δημ. Ταμείο στο λογ/σμό Νο 
555 σύμφωνα με τις διατάξεις του Π.Δ. 839/78 (ΦΕΚ 195/1978 τ. 
Α') και τις οδηγίες των εγκυκλίων μας 98348/2945/8.8.79 και 


6465/124/16.1.1980. 

Η Ιονική και Λαϊκή Τράπεζα της Ελλάδος παρακαλείται να μας 
ενημερώσει την ανάληψη του δανείου από το δικαιούχο καθώς και 
για την εξόφλησή του. 

Το Ναυτικό Απομαχικό Ταμείο παρακαλείται να φροντίσει για 
την εμπρόθεσμη εξόφληση του εν λόγω δανείου καθώς και για την 
εγγραφή της απαιτούμενης για την εξόφλησή του πίστωσης, το δε 
Υπουργείο Εμπορικής Ναυτιλίας για την έγκριση της παραπάνω πί¬ 
στωσης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 ΜαΓου 1987 
Ο ΥΦΥΠΟΥΡΓΟΣ 
ΣΠ. ΚΑΛΟΥΔΗΣ 

Α3β/3051 “““ ’ (10) 

Αναβάθμιση θέσεων κλάδου γιατρών Ε.Σ.Υ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 του Ν. 1397/83 «Εθνικό Σύστημα 
Υγείας» (ΦΕΚ 143/Α/83). 

2. Την κατά τις διατάξεις της παρ. 2 του άρθρου 46 του Ν. 
1397/83, σύμφωνη γνώμη του Κεντρικού Συμβούλιου Υγείας 
(ΚΕ.Σ.Υ.) όπως διατυπώνεται στην αρ. 8/44ης ολομ./29.1.87 από¬ 
φασή του. 

3. Την αρ. 2389/13.2.1987 απόφαση (ΦΕΚ 81/Α/1987) του 
Πρωθυπουργού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών». 

4. Την σύμφωνη γνώμη των Διοικητικών Συμβουλίων όπως δια¬ 
τυπώνεται αντίστοιχα στις παρακάτω αποφάσεις τους 

α) Την αρ. 3/5.2.86 το Γενικού Νοσοκομείου Φιλιατών 

β) Την αρ. 13/28.4.86 του Νοσοκομείου Παίδων Πατρών, απο¬ 
φασίζουμε: 

Άρθρο 1. 

1. Η μία (1) θέση κλάδου γιατρών Ε.Σ.Υ. ειδικότητας Ορθοπεδι¬ 
κής με βαθμό Επιμελητή Β', που συστήθηκε στο Νοσοκομείο Παίδων 
Πατρών, με την αρ. Α3β/οικ. 7070/4.6.1984 (ΦΕΚ 382/Β/84) κοι¬ 
νή απόφαση, μετατρέπεται σε θέση με βαθμό Επιμελητή Α’ ή Επιμε¬ 
λητή Β' 

2. Η μία (1) θέση κλάδου γιατρών Ε.Σ.Υ. ειδικότητας Αναισθη- 
σιολογίας με βαθμό Επιμελητή Α' που συστήθηκε στο Γενικό Νοσο¬ 
κομείο Φιλιατών, με την αρ. Α3β/οικ. 7070/4.6.1984 (ΦΕΚ 
382/Β/84) κοινή απόφαση, μετατρέπεται σε θέση με βαθμό Διευθυ¬ 
ντή ή Επιμελητή Α'. 

3. Η μία (1) θέση κλάδου γιατρών Ε.Σ.Υ. ειδικότητας Αναισθη- 
σιολογίας με βαθμό Επιμελητή Β' που συστήθηκε στο Γενικό Νοσο¬ 
κομείο Φιλιατών, με την αρ. Α3β/οικ, 7070/4.6.84 (ΦΕΚ 
382/Β/84) κοινή απόφαση μετατρέπεται σε θέση με βαθμό Επιμελη¬ 
τή Α' ή Επιμελητή Β'. 

Άρθρο 2. 

Οι παραπάνω θέσεις προκηρύσσονται ή και στους δύο βαθμούς 
διαζευκτικά με σειρά προτεραιότητας βαθμού ή στον ένα από τους 
βαθμούς όπως ορίζεται κάθε φορά με την απόφαση προκήρυξης του 
Διοικητικού Συμβουλίου των Νοσοκομείων. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 5 ΜαΓου 1987 
01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΥΦΥΠΟΥΡΓΟΣ 

ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 
ΓΕΩΡΓΙΟΣ - ΑΛΕΞ. ΜΑΓΚΑΚΗΣ" 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3β/4116 (11) 

Σύσταση εξήντα τεσσάρων (64) θέσεων ειδικευόμενων γιατρών σε 
Νοσηλευτικά Ιδρύματα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΥΓΕΙΑΣ - ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 (ΦΕΚ 
143/Α/83) «Εθνικό Σύστημα Υγείας». 

2. Την αρ. 126/19.3.87 πράξη του Υπουργού Προεδρίας της Κυ¬ 
βέρνησης. 

3. Την αρ. 10/44ης ολομ./29.1.87 απόφαση του Κεντρικού Συμ¬ 
βουλίου Υγείας (ΚΕ.Σ.Υ.). 

4. Την αρ. 2389/13.2.87 (ΦΕΚ 81/Β/87) απόφαση του Πρωθυ¬ 
πουργού και Υπ. Οικονομικών (ανάθεση αρμοδιοτήτων στον Υφυ¬ 
πουργό Οικονομικών). 

5. Τις ανάγκες των Νοσηλευτικών Ιδρυμάτων στα πλαίσια του 
Ε.Σ.Υ., αποφασίζουμε: 

Συνιστώνται και προστίθενται αντίστοιχα στον οργανισμό των πα¬ 
ρακάτω Νοσηλευτικών Ιδρυμάτων της Χώρας, οι παρακάτω θέσεις 
ειδικευομένων γιατρών: 

1. Γενικό Νοσοκομείο Αθηνών. 

α) Επτά (7) θέσεις στην ειδικότητα της Αναισθησιολογίας. 
β) Πέντε (5) θέσεις στην ειδικότητα της Ψυχιατρικής, 
γ) Τέσσερεις (4) θέσεις στην ειδικότητα της Καρδιολογίας. 

2. Κοργιαλένειο — Μπενάκειο Νοσ/μείο Ε.Ε.Σ. 

Έξι (6) θέσεις στην ειδικότητα της Ορθοπεδικής. 

3. Νοσοκομείο Ν. Ιωνίας «Η ΑΓΙΑ ΟΛΓΑ». 

Τέσσερεις (4) θέσεις στην ειδικότητα της Παθολογίας. 

4. Γενικό Νοσοκομείο Πάτρας. 

α) Τέσσερεις (4) θέσεις στην ειδικότητα της Ουρολογίας, 
β) Δύο (2) θέσεις στην ειδικότητα της Ωτορ/γίας. 
γ) Τέσσερεις (4) θέσεις στην ειδικότητα της Αναισθησιολογίας. 

5. Γενικό Νοσ/μείο Βόλου. 

Δύο (2) θέσεις στην ειδικότητα της Αιματολογίας. 

6. Ιπποκράτειο Αθηνών. 

α) Πέντε (5) θέσεις στην ειδικότητα της Μικροβιολογίας, 
β) Τέσσερεις (4) θέσεις στην ειδικότητα της Καρδιολογίας. 

7. Γενικό Νοσ/μείο Θεσσαλονίκης «Γ. ΠΑΠΑΝΙΚΟΛΑΟΥ». 
Δέκα (10) θέσεις στην ειδικότητα της Αναισθησιολογίας. 

8. Γενικό Νοσ/μείο Λάρισας. 

Δύο (2) θέσεις στην ειδικότητα της Παθολογίας. 

9. «ΕΥΑΓΓΕΛΙΣΜΟΣ». 

α) Δύο (2) θέσεις στην ειδικότητα Πνευμονολογίας — Φυματιολο- 
γίας. 

β) Τρεις (3) θέσεις στην ειδικότητα Δερματολογίας. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 5 Μαίου 1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΥΦΥΠΟΥΡΓΟΣ 

ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ΚΑΚΑΑΜΑΝΗΣ ΣΠ. ΚΑΛΟΥΔΗΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 
ΓΕΩΡΓΙΟΣ - ΑΛΕΞ. ΜΑΓΚΑΚΗΣ 


Αριθ. 11480 _ (12) 

Τροποποίηση παραγράφων α, β, και γ του άρθρου 180 I του Κώδικα 
Ιπποδρομιών. 

Η ΥΠΟΥΡΓΟΣ ΠΟΛΙΤΙΣΜΟΥ 
Σύμφωνα με τις διατάξεις: 


ί. α) του Α.Ν. 397/68 «περί επανασυστάσεως της Γενικής Γραμ¬ 
ματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του Α.Ν. 399/68 «περί Φ.Ε.Ε. όπως αντικαταστάθηκε και συ¬ 
μπληρώθηκε με τις διατάξεις του Ν. 191/75 και 1070/80. 

2. Την Υ.50/31.7.85 κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στους Υφυπουργούς 
Πολιτισμού». 

3. Την υπ’ αριθ. 72 του 9/28.4.87 πρακτικό συνεδρίασης του Δ.Σ. 
της Φ.Ε.Ε., αποφασίζουμε: 

Την τροποποίηση των παραγράφων α, β και γ του άρθρου 180 I 
του Κώδικα Ιπποδρομιών όπως παρακάτω: 

α) Εάν η ευρεθείσα ουσία χαρακτηρισθεί διεγερτική ή καταπραϋ¬ 
ντική τιμωρείται: 

Ο Προπονητής με αποκλεισμό 60 ιππ/κών ημερών. 

Ο σταυλίτης με αποκλεισμό 50 ιππ/κών ημερών. 

Σε υποτροπή: 

Αφαιρείται η άδεια του προπονητή και του σταυλίτη. 

Σε αμφότερες τις περιπτώσεις ο ίππος τίθεται εκτός κατάταξης και 
αποκλείεται επί τρεις μήνες για αποτοξίνωση. 

Η όλη υπόθεση σε αμφότερες τις περιπτώσεις παραπέμπεται στη 
δικαιοσύνη και αφαιρείται το έπαθλο. 

β) Αν η ευρεθείσα ουσία χαρακτηρισθεί από τον αναλυτή σαν το¬ 
νωτική τιμωρείται: 

Ο Προπονητής με αποκλεισμό 30 ιππ/κών ημερών. 

Ο σταυλίτης με αποκλεισμό 30 ιππ/κών ημερών. 

Σε υποτροπή τιμωρείται: 

Ο,προπονητής με αποκλεισμό 60 ιππ/κών ημερών. 

Ο σταυλίτης με αποκλεισμό 60 ιππ/κών ημερών. 

Σε αμφότερες τις περιπτώσεις αφαιρείται το έπαθλο και ο ίππος 
αποκλείεται επί δύο μήνες για αποτοξίνωση. 

γ) Αν η ευρεθείσα ουσία χαρακτηρισθεί σαν θεραπευτική τιμωρεί¬ 
ται: 

Ο προπονητής με αποκλεισμό 7 ιππ/κών ημερών. 

Ο σταυλίτης με αποκλεισμό 20 ιππ/κών ημερών. 

Σε υποτροπή τιμωρείται ο'προπονητής σε αποκλεισμό 14 ιππ/κών 
ημερών και ο σταυλίτης με αποκλεισμό ένα μήνα. 

Σε αμφότερες τις περιπτώσεις ο ίππος αποκλείεται επί 1 μήνα για 
αποτοξίνωση. Το έπαθλο δεν αφαιρείται. 

Επίσης τροποποιείται το άρθρο 24 του ποινολογίου ως εξής: 

Ο προβλεπόμενος αριθμός αρνητικών βαθμών για τον προπονητή 
ο οποίος παρέδωσε εικονικά τους ίππους του σε άλλο προπονητή αυ¬ 
ξάνεται από (—4) σε (—10) μείον δέκα βαθμούς ανά ίππο. 

Τέλος προστίθενται στο τέλος του Ποινολογίου τα κάτωθι άρθρα: 

Άρθρο 30 

Ιδιοκτήτες ίππων έχουν δικαίωμα να αλλάζουν προπονητή μόνο 2 
φορές κάθε εξάμηνο. Εάν αλλάξουν για τρίτη φορά στο ίδιο εξάμηνο, 
οι ίπποι τους (που άλλαξαν προπόνηση) δεν θα έχουν δικαίωμα εγ¬ 
γραφής στις ιπποδρομίες το εξάμηνο. Για το διάστημα ενός έτους, δι¬ 
καιούνται μόνο τρεις (3) φορές να αλλάξουν προπονητή και σε παρά¬ 
βαση αποκλείονται για το έτος, εκτός βέβαια εξαιρετικών περιπτώ¬ 
σεων, π.χ. θάνατος, αφαίρεση άδειας, κ.λπ. και μετά από απόφαση 
της Ε.Ι. 

Άρθρο 31. 

Προπονητής που δεν συμμορφώνεται με τις διατάξεις της Φ.Ε. 
σχετικές με την παρακολούθηση των ίππων τους και τις υποδείξεις 
των Οργάνων της που αφορούν τον αριθμό Σταυλιτών, ώρες εργα¬ 
σίας, τροφή, κ.λπ. τιμωρείται από την Ε.Ι. με πρόστιμο μέχρι 50.000 
δρχ. για την πρώτη φορά. Σε υποτροπή η ποινή διπλασιάζεται. 

Η ισχύς της παρούσας απόφασης να αρχίσει από τη δημοσίευσή 
της στην Εφημερίδα της Κυβερνήσεως. 

Αθήνα, 6 Μαΐου 1987 
0 ΥΦΥΠΟΥΡΓΟΣ 
ΣΗΦΗΣ ΒΑΛΥΡΑΚΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 310958 (13) 

Συμπλήρωση απόφασης, «περί μεταβίβασης στο Γενικό Γραμματέα, 
στους Ειδικούς Γραμματείς και στους υπηρεσιακούς παράγοντες 
του Υπουργείου της εξουσίας να υπογράφουν με «εντολή Υπουρ¬ 
γού». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/85 «Κυβέρνηση και Κυβερνητικά 
Όργανα». 

β) του Π.Δ. 433/77, «περί οργανισμού του Υπουργείου Γεωρ¬ 
γίας», όπως τροποποιήθηκε (Αεταγενέστερα. 

2. Την με αριθ. 344196/6.6.86 απόφασή μας, «περί μεταβίβασης 
αρμοδιοτήτων κ.λπ.» (ΦΕΚ 389/Β/11.6.86). 

3. Τις σχετικές προτάσεις των υπηρεσιών του Υπουργείου και την 
ανάγκη διασφάλισης της εύρυθμης λειτουργίας των υπηρεσιών αυτών 
και της ταχείας προώθησης των θεμάτων, αποφασίζουμε: 

Συμπληρώνουμε την με αριθ. 344196/6.6.86 απόφασή μας και 
μεταβιβάζουμε στο Γενικό Γραμματέα του Υπουργείου την εξουσία 
να υπογράφει με «εντολή Υπουργού» και τις πιο κάτω πράξεις, που 
εκδίδονται σύμφωνα με τις κείμενες διατάξεις. 

1. Αποφάσεις κατανομής των ωρών, για υπερωριακή, νυχτερινή 
και εξαιρέσιμων ημερών, εργασία, κατά υπηρεσία, αριθμού ωρών και 
αριθμό υπαλλήλων (Ν. 1505/84 άρθρο 17 παρ. 3). 

2. Συμβάσεις μεταξύ Υπουργείου Γεωργίας και: 

α) ΚΥΔΕΠ, για το έργο της παρέμβασης στον τομέα των σιτηρών 
και ρυζιού. 

β) Ελαιουργικής, για τό έργο της παρέμβασης στον τομέα του λα¬ 
διού. 

γ) ΑΣΟ, για το έργο της παρέμβασης στους τομείς οινοπνεύματος, 
υποχρεωτικών αποστάξεων οίνων και υποπροϊόντων. 

δ) Επαγγελματικών Οργανισμών, για την ενίσχυση στην κατανά¬ 
λωση του ελαιολάδου. 

ε) Εθνικού Οργανισμού Καπνού, για θέματα παρέμβασης, 
στ) Προγραμμάτων ποιότητας, έρευνας διαφήμισης, στον τομέα 
του γάλακτος και των γαλακτοκομικών προϊόντων. 

ζ) Παρέμβασης στη σκόνη απάχου γάλακτος και στο βούτυρο, 
η) Παρέμβασης στο κρέας. 

και εφόσον έχουν υπογραφεί οι σχετικές εγκριτικές αποφάσεις για τα 
ανωτέρω θέματα από τον αρμόδιο Υπουργό ή Υφυπουργούς. 

Κατά τα λοιπά ισχύει η πιο πάνω με αριθ. 344196/6.6.86 (ΦΕΚ 
389Β/11.6.86) απόφασή μας. 

Η απόφασή μας αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 8 ΜαΓου 1987 

Ο ΥΠΟΥΡΓΟΣ 
ΓΙΑΝΝΗΣ ΠΟΤΑΚΗΣ 


Αριθ. ΕΔ2α/03/75/Φ .Ν.3Ο6 (14) 

Απαλλαγή από την καταβολή τελών διοδίων επιβατικών αυτοκινή¬ 
των των αναπήρων πολέμου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
& ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 15 του Ν. 1647/1986 
(ΦΕΚ Α' 141) και 

2. Την αριθ. 2389/13.2.87 (ΦΕΚ 81 Β/87) απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων 
στον Υφυπουργό Οικονομικών», αποφασίζουμε: 


Επεκτείνουμε την απαλλαγή της καταβολής τελών διοδίων που 
προβλέπεται για ορισμένες κατηγορίες οχημάτων στην παρ. 1 του 
άρθρου 15 του Ν. 1647/1986 και στα επιβατικά αυτοκίνητα ιδιωτι- 
κής χρήσεως που ανήκουν κατά πλήρη κυριότητα σε αναπήρους πο¬ 
λέμου βαρειάς αναπηρίας, εφόσον, μετά από γνωμοδότηση της Ανω- 
τάτης Υγειονομικής Επιτροπής του Στρατού, κρίνονται απαραίτητα 
για τη μετακίνησή τους και χρησιμοποιούνται αποκλειστικά και μόνο 
από αυτούς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 5 ΜαΓου 1987 
ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓ. ΚΟΥΛΟΥΜΠΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΣΠ. ΚΑΛΟΥΔΗΣ 


Αριθ. 12368 _ (15) 

Καθορισμός τιμολογίου αμοιβής φορτ/τών λιμένα Κορίνθου για φορ- 
τ/σεις αδρανών οικοδομικών υλικών με μηχανικό κλάδο του 
πλοίου ή της ξηράς. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά 
Όργανα». 

3. Το αριθ. 11/19.9.86 πρακτικό της ΕΡΦΞ Κορίνθου για καθορι¬ 
σμό τιμολογίου αμοιβής φορτ/τών λιμένα Κορίνθου για φορτ/σεις 
αδρανών οικοδομικών υλικών με μηχανικό κάδο του πλοίου ή της 

ξηράς. 

4. Το ΠΡ 5205/1506/27.3.87 έγγραφο του Υπουργείου Εθνικής 
Οικονομίας, αποφασίζουμε: 

Αποδεχόμαστε κατά ένα μέρος την αριθ. 11/19.9.86 πρόταση της 
Επιτροπής Ρυθμίσεως λιμένα Ξηράς Κορίνθου και καθορίζουμε το τι¬ 
μολόγιο αμοιβής των φορτ/τών λιμένα Κορίνθου για φορτ/σεις αδρα¬ 
νών οικοδομικών υλικών με μηχανικό κάδο του πλοίου ή της ξηράς 
σε 20 δρχ. τον τόννο. 

Η απόφαση αυτή να δημοσιευθεί στην Εφημερίδα της Κυβέρνησης. 
Αθήνα, 5 ΜαΓου 1987 
ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΚΩΣΤΑΣ ΠΑΠΑΝΑΓΙΩΤΟΥ ΣΤΑΘΗΣ ΑΛΕΞΑΝΔΡΗΣ 


Αριθ. 13721 (16) 

Παράταση ισχύος της από 21.12.84 Σ.Σ.Ε. για τους όρους αμοιβής 
και εργασίας του προσ/κού Κατ/των Πωλήσεως Τροφίμων (Σού¬ 
περ Μάρκετ) Αθηνών Προαστείων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Τη σχετική καταγγελία από 24.3.87 της Ομοσπονδίας Ιδιωτι¬ 
κών Υπαλλήλων Ελλάδος που επιδοτήθηκε στο Υπουργείο Εργασίας 
την 2.4.87 (αριθ. πρωτ. 12522/2.4.87). 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τη σχετική γνωμοδότηση της Ολομέλειας του Ανώτατου Συμ¬ 
βουλίου Εργασίας, κατά την συνεδρίαση της 30 Απριλίου 1987, απο¬ 
φασίζουμε: 

Αναστέλλουμε μέχρι 2 Δεκεμβρίου 1987 την επέλευση των εννό- 
μων αποτελεσμάτων της καταγγελίας της από 21.12.84 Σ.Σ.Ε. για 
τους όρους αμοιβής και εργασίας του προσωπικού Καταστημάτων 
Πωλήσεως Τροφίμων (Σούπερ Μάρκετ) Αθηνών Προαστείων. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 6 ΜαΓου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓ1ΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



